Yar, yaralı qəlbimdən varmı xəbərin?
Yar, yaralı qəlbimdən varmı xəbərin?! 
Açıb yaramın gözün ümid-səhərin!  

Düşünür hər gün əqlimdə fikrim səni,  
Çağırır sözlər də sevgili Dilbərin!

Düşüb yaralı qəlbdə ümidlər xəstə, 
Can çəkişir dərd-qəmindən sevənlərin! 

Kimilər can verir ölmün pəncəsində, 
Kimilər də yaşayır vaxtsız qədərin!  

Saralıb solmuş üz-gözlərdə gülüşlər, 
İtirmiş dil-ağız da dadın-şəkərin! 

Olmuş həyat bivəfa ölümə qurban, 
Tökür ilan tək qəlbə acı zəhərin! 

Tutar ahımız da bir gün günahkarı,  
Alar-aparar Yaradandan qəhərin!
 
Rauf, canın olmazsa Ümidi canda,
Olmaz ki, o canda canlı şah əsərin!   
    ...Müəllif:Rauf Cavad 
Qəzəllər